ରାଜସ୍ବ ମାନଚିତ୍ରରେ ନଁ। ନ ଥିବା ଗ୍ରାମ ଖଣ୍ଡାହତା\nଯାଜପୁର ରୋଡ଼, ୧୨।୧୨(ନି.ପ୍ର.) ସ୍ବାଧୀନତାର ଦୀର୍ଘ ୭୦ବର୍ଷ ପରେ ମଧ୍ୟ ଏବେ ଏମିତି ଅନେକ\nରାଜସ୍ବ ମାନଚିତ୍ରରେ ନଁ। ନ ଥିବା ଗ୍ରାମ ଖଣ୍ଡାହତା\t December 12th, 00:00 AM December 12th, 00:00 AM\nଯାଜପୁର ରୋଡ଼, ୧୨।୧୨(ନି.ପ୍ର.) ସ୍ବାଧୀନତାର ଦୀର୍ଘ ୭୦ବର୍ଷ ପରେ ମଧ୍ୟ ଏବେ ଏମିତି ଅନେକ ଗ୍ରାମ ରହିଛି ଯାହାକି ନିଜର ସ୍ବତନ୍ତ୍ର ପରିଚୟ ପାଇଁ ରାହା ଖୋଜୁଛି। ଏଭଳି ଏକ ଗ୍ରାମ ହେଉଛି ଯାଜପୁର ଜିଲା ବ୍ୟାସନଗର ପାୈରପରିଷଦ ଅନ୍ତର୍ଗତ ଖଣ୍ଡାହତା। ଏହା ଏଯାବତ୍ ରାଜସ୍ବ ଗ୍ରାମର ମାନ୍ୟତା ପାଇପାରି ନାହିଁ। ଏପରି କି ଏହି ମାୈଜାର ନକ୍ସା ମଧ୍ୟ ପ୍ରସ୍ତୁତ ହୋଇନାହିଁ। ବନ୍ଦୋବସ୍ତ ପରେ ବନ୍ଦୋବସ୍ତ ଆସୁଛି। କିନ୍ତୁ ଖଣ୍ଡାହତା ଗାଁ ବନ୍ଦୋବସ୍ତରେ ସାମିଲ ନ ହେବା ଏକ ବଡ଼ ପ୍ରଶ୍ନବାଚୀ ସୃଷ୍ଟି କରିଛି। ଉକ୍ତ ଗ୍ରାମରେ ବସବାସ କରୁଥିବା ଲୋକଙ୍କ ଘରଡିହର ସରକାରୀ ପଟ୍ଟା ନ ଥିବାରୁ ସେମାନେ ସରକାରୀ ମାୈଳିକ ସୁବିଧାର ବଞ୍ଚିତ ହେଉଛନ୍ତି। ଏହି ଗ୍ରାମଟି ପାୈରପରିଷଦର ୨୬ନଂ ୱାର୍ଡ଼ରେ ଅବସ୍ଥିତ। ପାୈରପରିଷଦ ପକ୍ଷରୁ ପାନୀୟ ଜଳ ଓ ବିଦ୍ୟୁତ ଲାଇଟ ଯୋଗାଇ ଦିଆଯାଉଥିବାବେଳେ ଅନ୍ୟାନ୍ୟ ସୁବିଧାରୁ ବଞ୍ଚିତ ହେଉଛନ୍ତି ଏଠାକାର ଲୋକମାନେ। ଏପରିକି ବିଲବାଡ଼ି ଓ ଛାଷଜମି ବିକ୍ରି କରିବା ସେମାନଙ୍କ ପାଇଁ ଅସମ୍ଭବ ହୋଇପଡ଼ିଛି। ସରକାରୀ ରେକର୍ଡ଼ରେ ନ ଥିବାରୁ କେହି କିଣିବା ପାଇଁ ରାଜି ହେଉ ନାହାନ୍ତି। କେବଳ ଗ୍ରାମବାସୀମାନେ ଜମି ଓ ଢିହ ଦଖଲ କରି ରହିଛନ୍ତି। ସେମାନଙ୍କ ନାମରେ ପଟ୍ଟା ନ ଥିବା ହେତୁ ସରକାରୀ ମତେ ପ୍ରମାଣ ପତ୍ର ଯଥା ଆବାସିକ ସ୍ଥାୟୀ ବାସିନ୍ଦା ପ୍ରମାଣପତ୍ର, ଆୟ ପ୍ରମାଣପତ୍ର, ଜାତିଗତ ପ୍ରମାଣପତ୍ର ପାଇପାରୁ ନାହାନ୍ତି। ଫଳରେ ସେମାନେ କୌଣସି ସରକାରୀ ସୁବିଧା ପାଇପାରୁ ନାହାନ୍ତି। ଏନେଇ ଗ୍ରାମବାସୀ ବହୁବାର ଜିଲାପାଳ, ରାଜସ୍ବ ମନ୍ତ୍ରୀ ଓ ମୁଖ୍ୟମନ୍ତ୍ରୀଙ୍କ ନିକଟରେ ଦାବି କରିଥିଲେ ମଧ୍ୟ କାୈଣସି ସୁଫଳ ମିଳୁନାହିଁ। ପ୍ରକାଶ ଯେ, ଖଣ୍ଡାହତା ଗ୍ରାମଟି କେନ୍ଦୁଝର ରାଜାଙ୍କ ଅଧିନରେ ଥିଲା। ପରେ ସୁକିନ୍ଦା ରାଜାଙ୍କ ଅଧିନକୁ ଏହା ଆସିଥିଲା। ସୁକିନ୍ଦା ରାଜା ଏହି ଗ୍ରାମକୁ ତାଙ୍କ ଝିଅଙ୍କୁ ଦାନପତ୍ର ହିସାବରେ ଦେଇଥିଲେ ବୋଲି ଲୋକକଥା ରହିଛି। ସ୍ବାଧୀନତା ପରବର୍ତ୍ତୀ ସମୟ ୧୯୫୬ରେ ଜମିଦାରୀ ଉଚ୍ଛେଦ ପରେ ସରକାର ଏହି ଗ୍ରାମକୁ ବନ୍ଦୋବସ୍ତ ଅନ୍ତର୍ଗତ କରିବା କଥା। ମାତ୍ର ସୁକିନ୍ଦା ରାଜାଙ୍କ କେତେକ କର୍ମଚାରୀଙ୍କ କଥାରେ ପଡ଼ି ରାଜସ୍ବ ବିଭାଗ ଅଧିନସ୍ଥ କରାଯାଇ ନ ଥିଲା। ଏପରି କି ୧୯୮୦ରେ ହାଲ୍ ବନ୍ଦୋବସ୍ତରେ ମଧ୍ୟ ଏହି ଗ୍ରାମକୁ ରାଜସ୍ବ ଅନ୍ତର୍ଭୁକ୍ତ କରାଯାଇ ନ ଥିଲା। ଏହି ଗ୍ରାମର ନକ୍ସା ପ୍ରସ୍ତୁତ କରାଯାଇ ନ ଥିବାରୁ ୧୯୩୦ମସିହା ଶାବକ ବନ୍ଦୋବସ୍ତ ମତେ ଗ୍ରାମଟିର ନାମ ଖଣ୍ଡାହତା ରହିଛି। ଯଦ୍ୱାରାକି ଏହି ଗ୍ରାମର ଛାତ୍ରୀଛାତ୍ରମାନେ ଉଚ୍ଚ ଶିକ୍ଷା ଓ ପ୍ରମାଣ ପତ୍ର ପାଇବାରୁ ବଞ୍ଚିତ ହୋଇଛନ୍ତି। ଚାଷୀର ଜମି ଅଛି ଘର ଅଛି ହେଲେ ପଟ୍ଟା ନାହିଁ। ପୂର୍ବ ଆଇନମତେ ଜମିଦାରୀ ଉଚ୍ଛେଦ ପରେ ମଧ୍ୟ ରାଜାଙ୍କ ନାମରେ ଜମି ପଟ୍ଟା ଧାର୍ଯ୍ୟ କରାଯାଇଛି। ଏଥିପ୍ରତି ରାଜ୍ୟ ସରକାର ତଥା ରାଜସ୍ବ ବିଭାଗର ଦୃଷ୍ଟି ଆକର୍ଷଣ କରିବା ନିମନ୍ତେ ଏହି ଗ୍ରାମର ଜନସାଧାରଣ ଦାବି କରିଛନ୍ତି। ବ୍ୟାସନଗର ପାୈରପରିଷଦରେ ବିଭିନ୍ନ ୱାର୍ଡ଼ରେ ଅର୍ଥ ଖର୍ଚ୍ଚ ହେଉଛି। ଖଣ୍ଡାହତା ଗ୍ରାମକୁ ଯାଇଥିବା ରାସ୍ତାର ରେକର୍ଡ଼ ନ ଥିଲେ ମଧ୍ୟ ପାୈରପରିଷଦରେ ରାସ୍ତା ନିର୍ମାଣ ପାଇଁ କିପରି କୋଟି କୋଟି ଟଙ୍କା ଖର୍ଚ୍ଚ କରୁଛି ତାହା ପ୍ରଶ୍ନବାଚୀ ସୃଷ୍ଟି କରିଛି। ପାୈରପରିଷଦ ମଧ୍ୟ ଏହି ଗାଁକୁ ରାଜସ୍ବ ଅଧିନରେ ରଖିବା ପାଇଁ କାୈଣସି ପାୈରପରିଷଦ ପକ୍ଷରୁ ଆଗତ ହୋଇନାହିଁ। ଏ ସମ୍ପର୍କରେ ଖଣ୍ଡାହତା ଗ୍ରାମର ରାହାସ ବିହାରୀ ରାଉତ (୮୦)ଙ୍କ କହିବା ହେଲା ଯେ, ତାଙ୍କ ଘର ଅଛି , କୋଠ ବି କରିଛନ୍ତି କିନ୍ତୁ ତାଙ୍କ ଅନ୍ତେ ଉକ୍ତ ଘର ଜାଗା କାହାର ହେବ ସେନେଇ ଚିନ୍ତାରେ ଅଛନ୍ତି ସେ। ଚିଲ ସାମଲଙ୍କ କହିବା ହେଲା ଯେ, ସେ ଚାଷ କରୁଛନ୍ତି, ଚାଷୀଙ୍କୁ ସରକାରଙ୍କ ପକ୍ଷରୁ ବହୁ ସୁବିଧା ଅନ୍ୟମାନଙ୍କୁ ମିଳୁଛି ମାତ୍ର ତାଙ୍କର ଜମିର କାଗଜାଦି ନ ଥିବାରୁ ତାଙ୍କୁ କୌଣସି ସୁବିଧା ମିଳୁନାହିଁ ବୋଲି କହିଛନ୍ତି। ଏ ସମ୍ପର୍କରେ ବ୍ୟାସନଗର ତହସିଲଦାର ସପନ କୁମାର ନନ୍ଦଙ୍କୁ ପଚାରିବାରେ ଖଣ୍ଡାହତା ଗ୍ରାମକୁ ପୂର୍ଣ୍ଣ ବନ୍ଦୋବସ୍ତରେ ସାମିଲ କରାଯିବାକୁ ରାଜସ୍ବ ବିଭାଗ ସଚିବ, ରାଜସ୍ବ ସଦସ୍ୟ ଓ ରାଜସ୍ବ ଆୟୁକ୍ତଙ୍କୁ ପତ୍ର ଲେଖାଯାଇଛି। ପତ୍ର ଆସିଲାପରେ ଏ ସମ୍ପର୍କରେ ବିଚାର କରାଯିବ ବୋଲି କହିଛନ୍ତି।
